CELEX: 32018R0550
Language: hu
Date: 2018-04-06 00:00:00
Title: A Bizottság (EU) 2018/550 végrehajtási rendelete (2018. április 6.) a 2008/118/EK tanácsi irányelvnek a jövedéki termékek jövedékiadó-felfüggesztéssel történő szállításához kapcsolódó számítógépes eljárások tekintetében történő végrehajtásáról szóló 684/2009/EK rendelet II. mellékletének módosításáról

9.4.2018   
            
            
               HU
            
            
               Az Európai Unió Hivatalos Lapja
            
            
               L 91/13
            
         A BIZOTTSÁG (EU) 2018/550 VÉGREHAJTÁSI RENDELETE
   (2018. április 6.)
   a 2008/118/EK tanácsi irányelvnek a jövedéki termékek jövedékiadó-felfüggesztéssel történő szállításához kapcsolódó számítógépes eljárások tekintetében történő végrehajtásáról szóló 684/2009/EK rendelet II. mellékletének módosításáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a jövedéki adóra vonatkozó általános rendelkezésekről és a 92/12/EGK irányelv hatályon kívül helyezéséről szóló, 2008. december 16-i 2008/118/EK tanácsi irányelvre (1) és különösen annak 29. cikke (1) bekezdésére,
   mivel:
   
               (1)
            
            
               A 2658/87/EGK tanácsi rendelet (2) árunomenklatúrát, úgynevezett „Kombinált Nómenklatúrát” hozott létre azzal a céllal, hogy eleget tegyen a Közös Vámtarifa, az uniós külkereskedelmi statisztika és az árubehozatalra vagy árukivitelre vonatkozó, más uniós politikák által előírt követelményeknek.
            
         
               (2)
            
            
               A 2008/118/EK irányelv 21–25. cikkének alkalmazásában váltott üzenetek egyes adatmezőinek kitöltéséhez a 684/2009/EK bizottsági rendelet (3) II. mellékletében felsorolt kódok használandók.
            
         
               (3)
            
            
               A 2003/96/EK tanácsi irányelv (4) hatálya alá eső termékek leírása a 2031/2001/EK bizottsági rendelet (5) Kombinált Nómenklatúrájának kódjaira való hivatkozással történik.
            
         
               (4)
            
            
               Egyes energiatermékek a 684/2009/EK rendelet II. mellékletében lévő táblázat 11. pontjában (Jövedéki termék) vannak felsorolva és leírásuk a 2031/2001/EK rendelet Kombinált Nómenklatúrájának kódjaira való hivatkozással történik.
            
         
               (5)
            
            
               A 2658/87/EGK rendelet I. melléklete módosításainak értelmében, amelyek közül a legutóbbiakat az (EU) 2017/1925 bizottsági végrehajtási rendelet (6) vezette be, a Kombinált Nómenklatúra kódjait a 2003/96/EK irányelvben említett egyes energiatermékekre vonatkozóan új kódok váltották fel.
            
         
               (6)
            
            
               Az (EU) 2018/552 (7) bizottsági végrehajtási határozat értelmében a 2003/96/EK irányelv rendelkezéseinek hatálya alá tartozó egyes energiatermékek Kombinált Nómenklatúra szerinti kódjai a Kombinált Nómenklatúra változásaira tekintettel frissültek; e frissítések közül a legutóbbiakat az (EU) 2017/1925 végrehajtási rendelet vezette be.
            
         
               (7)
            
            
               Biztosítani kell, hogy a 684/2009/EK rendelet II. mellékletének 11. pontjában (Jövedéki termék) felsorolt energiatermékek leírására használt Kombinált Nómenklatúra szerinti kódok a 2003/96/EK irányelvben hivatkozott és az (EU) 2018/552 végrehajtási határozat által aktualizált Kombinált Nómenklatúra szerinti kódok legyenek.
            
         
               (8)
            
            
               A 95/60/EK tanácsi irányelv (8) nem írja elő a közös adóügyi jelölőanyag 2710 19 21 KN-kód alá tartozó üzemanyag-petróleumra való alkalmazását. Ezért ez a kód nem alkalmazandó a jelölt kerozin leírására.
            
         
               (9)
            
            
               Az E490 jövedékitermék-kód leírása a KN-kódok széles körére utal, de ez a jövedékitermék-kód csak azok közül néhányra vonatkozhat a 2003/96/EK irányelv 20. cikke (1) bekezdésének c) pontja szerint. Ezért leírását pontosítani kell annak érdekében, hogy csak a releváns KN-kódok felsorolását tartalmazza.
            
         
               (10)
            
            
               A 684/2009/EK rendeletet ezért ennek megfelelően módosítani kell.
            
         
               (11)
            
            
               Az e rendeletben előírt intézkedések összhangban vannak a jövedékiadó-bizottság véleményével,
            
         ELFOGADTA EZT A RENDELETET:
   1. cikk
   A 684/2009/EK rendelet II. mellékletének 11. pontjában található táblázatban (Jövedéki termékek) az E410–E490 közötti, valamint az E910–E920 közötti kódszámokhoz tartozó jövedéki termékek helyébe az alábbiak lépnek:
   
               
                  JTK
               
            
            
               
                  KAT.
               
            
            
               
                  EGYSÉG
               
            
            
               
                  Leírás
               
            
            
               
                  A
               
            
            
               
                  P
               
            
            
               
                  D
               
            
         
               E410 
            
            
               E
            
            
               2
            
            
               Ólmozott benzin – a 2710 12 31 , a 2710 12 51  és a 2710 12 59  KN-kód alá tartozó termékek (a 2003/96/EK irányelv 20. cikke (1) bekezdésének c) pontja)
            
            
               N
            
            
               N
            
            
               I
            
         
               E420 
            
            
               E
            
            
               2
            
            
               Ólmozatlan benzin – a 2710 12 31 , a 2710 12 41 , a 2710 12 45  és a 2710 12 49  KN-kód alá tartozó termékek (a 2003/96/EK irányelv 20. cikke (1) bekezdésének c) pontja)
            
            
               N
            
            
               N
            
            
               I
            
         
               E430 
            
            
               E
            
            
               2
            
            
               Gázolaj, jelöletlen – a 2710 19 43 , a 2710 19 46 , a 2710 19 47 , a 2710 19 48 , a 2710 20 11 , a 2710 20 15 , a 2710 20 17  és a 2710 20 19  KN-kód alá tartozó termékek (a 2003/96/EK irányelv 20. cikke (1) bekezdésének c) pontja)
            
            
               N
            
            
               N
            
            
               I
            
         
               E440 
            
            
               E
            
            
               2
            
            
               Gázolaj, jelölt – a 2710 19 43 , a 2710 19 46 , a 2710 19 47 , a 2710 19 48 , a 2710 20 11 , a 2710 20 15 , a 2710 20 17  és a 2710 20 19  KN-kód alá tartozó termékek (a 2003/96/EK irányelv 20. cikke (1) bekezdésének c) pontja)
            
            
               N
            
            
               N
            
            
               I
            
         
               E450 
            
            
               E
            
            
               2
            
            
               Kerozin – a 2710 19 21  KN-kód alá eső termékek és a 2710 19 25  KN-kód alá tartozó jelöletlen kerozin (a 2003/96/EK irányelv 20. cikke (1) bekezdésének c) pontja)
            
            
               N
            
            
               N
            
            
               I
            
         
               E460 
            
            
               E
            
            
               2
            
            
               Kerozin, jelölt – a 2710 19 25  KN-kód alá tartozó termékek (a 2003/96/EK irányelv 20. cikke (1) bekezdésének c) pontja)
            
            
               N
            
            
               N
            
            
               I
            
         
               E470 
            
            
               E
            
            
               1
            
            
               Nehéz tüzelőolaj – a 2710 19 62 , a 2710 19 64 , a 2710 19 68 , a 2710 20 31 , a 2710 20 35  és a 2710 20 39  KN-kód alá tartozó termékek (a 2003/96/EK irányelv 20. cikke (1) bekezdésének c) pontja)
            
            
               N
            
            
               N
            
            
               N
            
         
               E480 
            
            
               E
            
            
               2
            
            
               A 2710 12 21 , a 2710 12 25 , a 2710 19 29  és a 2710 20 90  KN-kód alá tartozó termékek (csak olyan termékek esetében, amelyeknek [a veszteséget is beleszámítva] kevesebb mint 90 térfogatszázaléka desztillál át 210 °C-ig, és [a veszteséget is beleszámítva] legalább 65 térfogatszázaléka átdesztillál 250 °C-ig az ISO 3405 szerinti módszerrel [egyenértékű az ASTM D 86 módszerrel]) ömlesztett kereskedelmi szállítás esetén (a 2003/96/EK irányelv 20. cikke (1) bekezdésének c) pontja)
            
            
               N
            
            
               N
            
            
               I
            
         
               E490 
            
            
               E
            
            
               2
            
            
               A 2710 12 11 , a 2710 12 15 , a 2710 12 70 , a 2710 12 90 , a 2710 19 11 , a 2710 19 15 , a 2710 19 31 , a 2710 19 35 , a 2710 19 51  és a 2710 19 55  KN-kód alá tartozó termékek (A 2003/96/EK irányelv 20. cikke (1) bekezdésének c) pontja)
            
            
               N
            
            
               N
            
            
               I
            
         
               E910 
            
            
               E
            
            
               2
            
            
               Zsírsav-monoalkil-észterek, amelyek legalább 96,5 % tömegszázalék észtert tartalmaznak (FAMAE) – a 3826 00 10  KN-kód alá tartozó termékek (a 2003/96/EK irányelv 20. cikke (1) bekezdésének h) pontja)
            
            
               N
            
            
               N
            
            
               I
            
         
               E920 
            
            
               E
            
            
               2
            
            
               A 3824 99 86 , a 3824 99 92  (kivéve az amint, mint aktív összetevőt tartalmazó rozsdagátló készítmények és a kevert szervetlen oldószereket és hígítókat lakkokhoz és hasonló termékekhez), a 3824 99 93 , a 3824 99 96  (kivéve az amint, mint aktív összetevőt tartalmazó rozsdagátló készítmények és a kevert szervetlen oldószereket és hígítókat lakkokhoz és hasonló termékekhez) és a 3826 00 90  KN-kód alá tartozó termékek, amennyiben azok rendeltetése üzemanyag vagy tüzelő-, illetve fűtőanyag (a 2003/96/EK irányelv 20. cikke (1) bekezdésének h) pontja)
            
            
               N
            
            
               N
            
            
               I
            
         2. cikk
   Ez a rendelet az Európai Unió Hivatalos Lapjában való kihirdetését követő harmadik napon lép hatályba.
   Ezt a rendeletet 2018. szeptember 15-től kell alkalmazni.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2018. április 6-án.
      
         
            a Bizottság részéről
         
         
            az elnök
         
         Jean-Claude JUNCKER
      
   
   
      (1)  HL L 9., 2009.1.14., 12. o.
   
   
      (2)  A Tanács 2658/87/EGK rendelete (1987. július 23.) a vám- és a statisztikai nómenklatúráról, valamint a Közös Vámtarifáról (HL L 256., 1987.9.7., 1. o.).
   
      (3)  A Bizottság 684/2009/EK rendelete (2009. július 24.) a 2008/118/EK tanácsi irányelvnek a jövedéki termékek jövedékiadó-felfüggesztéssel történő szállításához kapcsolódó számítógépes eljárások tekintetében történő végrehajtásáról (HL L 197., 2009.7.29., 24. o.).
   
      (4)  A Tanács 2003/96/EK irányelve (2003. október 27.) az energiatermékek és a villamos energia közösségi adóztatási keretének átszervezéséről (HL L 283., 2003.10.31., 51. o.).
   
      (5)  A Bizottság 2031/2001/EK rendelete (2001. augusztus 6.) a vám- és statisztikai nómenklatúráról, valamint a Közös Vámtarifáról szóló 2658/87/EGK tanácsi rendelet I. mellékletének módosításáról (HL L 279., 2001.10.23., 1. o.).
   
      (6)  A Bizottság (EU) 2017/1925 végrehajtási rendelete (2017. október 12.) a vám- és a statisztikai nómenklatúráról, valamint a Közös Vámtarifáról szóló 2658/87/EGK tanácsi rendelet I. mellékletének módosításáról (HL L 282., 2017.10.31., 1. o.).
   
      (7)  A Bizottság (EU) 2018/552 végrehajtási határozata (2018. április 6..) a bizonyos termékek Kombinált Nómenklatúra szerinti kódjára való, a 2003/96/EK tanácsi irányelvben szereplő hivatkozások naprakésszé tételéről (lásd e Hivatalos Lap 27. oldalát).
   
      (8)  A Tanács 95/60/EK irányelve (1995. november 27.) a gázolaj és a kerozin adóügyi jelölőanyagáról (HL L 291., 1995.12.6., 46. o.).